ddrg/super_eurlex huggingface dataset:
Úradný vestník L 067 , 12/03/1983 S. 0001 - 0002

Fínske špeciálne vydanie: Kapitola 11 Zväzok 10 S. 0160

Španielske špeciálne vydanie: Kapitola 15 Zväzok 4 S. 0100

Švédske špeciálne vydanie: Kapitola 11 Zväzok 10 S. 0160

Portugalské špeciálne vydanie Kapitola 15 Zväzok 4 S. 0100



Rozhodnutie Rady z 28. februára 1983 o uzatvorení Protokolu o ochrane Stredozemného mora proti znečisťovaniu z pozemných zdrojov (83/101/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na deklaráciu Rady Európskych spoločenstiev a zástupcov vlád členských štátov, ktorí sa stretli na zasadnutí Rady 22. novembra 1973, o akčnom programe Európskych spoločenstiev pre životné prostredie [3], keďže tento program kladie dôraz okrem iného na skutočnosť, že znečisťovanie mora vplýva na celé spoločenstvo v dôsledku toho, že more hrá podstatnú úlohu pri zachovaní a rozvoji druhov a taktiež v dôsledku významu námornej dopravy pre harmonický ekonomický rozvoj spoločenstva; keďže okrem toho tento program a smernica Rady 76/464/EHS zo 4. mája 1976 o znečistení spôsobenom určitými nebezpečnými látkami vypúšťanými do vodného prostredia spoločenstva [4] stanovuje, že spoločenstvo má vykonať určité opatrenia s cieľom obmedziť rôzne typy znečisťovania mora; keďže Dohovor o ochrane Stredozemného mora proti znečisťovaniu ustanovuje najmä, že by sa mali prijať vhodné opatrenia zamerané na predchádzanie a obmedzenie znečisťovania spôsobeného odpadom z lodí a lietadiel, znečisťovania vyplývajúceho z prieskumu a využívania pevninového šelfu, morského dna a jeho podložia a znečisťovania z pozemných zdrojov; keďže pri prijímaní rozhodnutia 77/585/EHS [5] Rada schválila Dohovor o ochrane Stredozemného mora proti znečisťovaniu a Protokol o predchádzaní znečisťovaniu Stredozemného mora odpadom z lodí a lietadiel; keďže spoločenstvo sa zúčastnilo na rokovaniach, ktoré sa týkali uzatvorenia Protokolu o ochrane Stredozemného mora proti znečisťovaniu z pozemných zdrojov, ktorý je pripojený k uvedenému dohovoru; keďže 17. mája 1980 spoločenstvo podpísalo uvedený protokol; keďže s cieľom dosiahnuť, v rámci fungovania spoločného trhu, jeden z cieľov spoločenstva v oblasti ochrany životného prostredia a kvality života je potrebné uvedený protokol schváliť; keďže Zmluva nestanovuje zvláštne výkonné právomoci požadované na prijatie tohto rozhodnutia, je potrebné odvolať sa na jej článok 235, ROZHODLA TAKTO: Článok 1 Protokol o ochrane Stredozemného mora proti znečisťovaniu z pozemných zdrojov sa týmto schvaľuje v mene Európskeho hospodárskeho spoločenstva. Znenie protokolu je priložené k tomuto rozhodnutiu. Článok 2 Predseda Rady ukladá listiny podľa článku 16 ods. 4 protokolu uvedeného v článku 1 tohto rozhodnutia. V Bruseli 28. februára 1983 Za Radu predseda F. Zimmermann [1] Ú. v. ES C 4, 8.1.1982, s. 3. [2] Ú. v. ES C 334, 20.12.1982, s. 136. [3] Ú. v. ES C 112, 20.12.1973, s. 1. [4] Ú. v. ES L 129, 18.5.1976, s. 23. [5] Ú. v. ES L 240, 19.9.1977, s. 1. --------------------------------------------------
Úradný vestník L 108 , 26/04/1983 S. 0023 - 0023

Fínske špeciálne vydanie: Kapitola 3 Zväzok 16 S. 0077

Španielske špeciálne vydanie: Kapitola 03 Zväzok 27 S. 0155

Švédske špeciálne vydanie: Kapitola 3 Zväzok 16 S. 0077

Portugalské špeciálne vydanie Kapitola 03 Zväzok 27 S. 0155



Rozhodnutie Komisie z 11. apríla 1983, ktorým sa opravuje rozhodnutie Komisie o veterinárnych podmienkach a veterinárnej certifikácii dovozu čerstvého mäsa z niektorých tretích krajín (83/199/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o problémoch v zdravotnej a veterinárnej inšpekcii pri dovoze hovädzieho dobytka a ošípaných a čerstvého mäsa z tretích krajín [1], najmä na jej články 16 a 28, keďže Komisia svojím rozhodnutím z 1. februára 1983 zmenila veterinárne podmienky a veterinárnu certifikáciu pri dovoze čerstvého mäsa z niektorých tretích krajín [2]; keďže v dôsledku chyby článok 1 holandskej a nemeckej verzie rozhodnutia sa nezhoduje so znením predloženým riadiacemu výboru na vydanie stanoviska; keďže sa preto holandská a nemecká verzia rozhodnutia musí opraviť, PRIJALA TOTO ROZHODNUTIE: Článok 1 1. Článok 1 ods. 3 nemeckej verzie rozhodnutia 83/70/EHS znie: "3. Artikel 4 der Entscheidungen 81/545/EWG, 81/546/EWG und 81/547/EWG über die Einfuhr von frischem Fleisch aus Bulgarien, Österreich und Jugoslawien erhält folgende Fassung: "Artikel 4 Diese Entscheidung wird zum Zweck der Anpassung an Gemeinschaftsvorschriften zur Bekämpfung und Tilgung von Maul- und Klauenseuche und Schweinepest in der Gemeinschaft überprüft."" 2. Článok 1 ods. 3 holandskej verzie rozhodnutia 83/70/EHS znie: "3. Artikel 4 van de Beschikkingen 81/545/EEG, 81/546/EEG en 81/547/EEG betreffende respectievelijk Bulgarije, Oostenrijk en Joegoslavië wordt als volgt gelezen: "Artikel 4 Deze beschikking wordt opnieuw onderzocht ten einde haar aan te passen aan de communautaire voorschriften betreffende de controle en de uitroeiing van mond- en klauwzeer en varkenspest binnen de Gemeenschap."" Článok 2 Toto rozhodnutie je adresované členským štátom. V Bruseli 11. apríla 1983 Za Komisiu Poul Dalsager člen Komisie [1] Ú. v. ES L 302, 31.12.1972, s. 28. [2] Ú. v. ES L 47, 19.2.1983, s. 25. --------------------------------------------------
Úradný vestník L 237 , 26/08/1983 S. 0004 - 0004

Fínske špeciálne vydanie: Kapitola 15 Zväzok 4 S. 0127

Španielske špeciálne vydanie: Kapitola 04 Zväzok 2 S. 0129

Švédske špeciálne vydanie: Kapitola 15 Zväzok 4 S. 0127

Portugalské špeciálne vydanie Kapitola 04 Zväzok 2 S. 0129



Rozhodnutie Rady z 25. júla 1983 o pristúpení spoločenstva k Dohovoru o rybolove a zachovaní živých zdrojov v Baltskom mori a Belte, zmenenom a doplnenom protokolom konferencie zástupcov zmluvných štátov dohovoru podpísaného 11. novembra 1982 vo Varšave (83/414/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], keďže riadenie a zachovanie živých zdrojov Baltského mora a Beltu vyžaduje medzinárodné predpisy; keďže na tento účel bol 13. septembra 1973 v Gdansku podpísaný Dohovor o rybolove a zachovaní živých zdrojov v Baltskom mori a Belte, ďalej len "gdanský dohovor", a tento dohovor vstúpil do platnosti 28. júla 1974; keďže spoločenstvo má výhradnú právomoc prijímať nielen samostatným spôsobom, ale aj prostredníctvom zmluvných záväzkov voči tretím krajinám a v rámci medzinárodných organizácií opatrenie pre zachovanie živých zdrojov mora; keďže obidva členské štáty, ktoré sú zmluvnými stranami gdanského dohovoru, t. j. Dánske kráľovstvo a Spolková republika Nemecko, predložili v roku 1977 poľskej vláde ako depozitárovi dohovoru návrhy na zmeny a doplnky uvedeného dohovoru tak, aby bolo umožnené pristúpenie spoločenstva k dohovoru; keďže štáty, ktoré sú zmluvnými stranami gdanského dohovoru, podpísali 11. novembra 1982 protokol, ktorý obsahuje návrhy na zmeny a doplnky dohovoru a, inter alia, uvedený dánsko-nemecký návrh; keďže tieto zmeny a doplnky vstúpia do platnosti deväťdesiat dní po dni, keď depozitár dostane od všetkých zmluvných strán dohovoru oznámenie o prijatí zmien a doplnkov; keďže po tomto vstupe do platnosti môže spoločenstvo pristúpiť ku gdanskému dohovoru; keďže spoločenstvo musí k dohovoru pristúpiť, aby prispelo k zachovaniu živých zdrojov na území, ktoré pokrýva gdanský dohovor a kde vykonávajú rybári spoločenstva svoju činnosť, ROZHODLA TAKTO: Článok 1 Spoločenstvo týmto schvaľuje pristúpenie Európskeho hospodárskeho spoločenstva k Dohovoru o rybolove a zachovaní živých zdrojov v Baltskom mori a Belte, zmenenom a doplnenom protokolom konferencie zástupcov zmluvných štátov dohovoru podpísaného 11. novembra 1982 vo Varšave. Texty dohovoru a protokolu sú pripojené k tomuto rozhodnutiu. Článok 2 Predseda Rady uloží prístupovú listinu v súlade s článkom XVIII dohovoru u vlády Poľskej ľudovej republiky [3]. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 26. júla 1983 Za Radu predseda C. Simitis [1] Ú. v. ES C 117, 30.4.1983, s. 4. [2] Stanovisko doručené 8. júla 1983 (zatiaľ neuverejnené v úradnom vestníku). [3] Dátum vstupu dohovoru do platnosti pre Európske hospodárske spoločenstvo uverejní generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 127 , 17/05/1983 S. 0020 - 0020

Fínske špeciálne vydanie: Kapitola 3 Zväzok 16 S. 0106

Španielske špeciálne vydanie: Kapitola 03 Zväzok 27 S. 0189

Švédske špeciálne vydanie: Kapitola 3 Zväzok 16 S. 0106

Portugalské špeciálne vydanie Kapitola 03 Zväzok 27 S. 0189



Rozhodnutie Komisie z 29. apríla 1983 o zariadeniach v Tureckej republike, z ktorých členské štáty povoľujú dovoz čerstvého mäsa (83/234/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, ošípaných a čerstvého mäsa z tretích krajín [1], naposledy zmenenú a doplnenú smernicou 83/91/EHS [2], najmä na jej článok 4 ods. 1 a článok 18 ods. 1 písm. a) a b), keďže zariadeniam v tretích krajinách sa vývoz čerstvého mäsa do spoločenstva môže povoliť len vtedy, ak spĺňajú všeobecné a osobitné podmienky ustanovené v smernici 72/462/EHS; keďže Turecko zaslalo v súlade s článkom 4 ods. 3 smernice 72/462 zoznam zariadení schválených pre vývoz do spoločenstva; keďže inšpekcie spoločenstva na mieste ukázali, že prípad týchto zariadení sa musí znovu preskúmať na základe dodatočných informácií o ich úrovni hygieny a o ich možnostiach rýchlo sa prispôsobiť pravidlám spoločenstva; keďže medzičasom sa s cieľom zabrániť narušeniu existujúcich obchodných tokov môže týmto zariadeniam dočasne povoliť naďalej vyvážať čerstvé mäso do tých členských štátoch, ktoré sú ochotné ich prijať; keďže, preto bude potrebné znova preskúmať a prípadne zmeniť a doplniť toto rozhodnutie s ohľadom na opatrenia prijaté na tento účel, ako aj vykonané zlepšenia; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. S výhradou ustanovení odseku 2 členské štáty zakazujú dovoz čerstvého mäsa zo zariadení v Turecku. 2. Členské štáty môžu do 30. novembra 1983 naďalej povoľovať dovoz čerstvého mäsa zo zariadení, ktoré 14. marca 1983 úradne navrhli turecké úrady podľa článku 4 ods. 3 smernice 72/462/EHS, pokiaľ sa do 1. decembra 1983 v súlade s článkom 4 ods. 1 uvedenej smernice neprijme opačné rozhodnutie. Komisia zašle zoznam týchto zariadení členským štátom. Článok 2 Toto rozhodnutie sa bude uplatňovať od 1. mája 1983. Článok 3 Toto rozhodnutie sa preskúma a prípadne zmení a doplní do 1. októbra 1983. Článok 4 Toto rozhodnutie je adresované členským štátom. V Bruseli 29. apríla 1983 Za Komisiu Poul Dalsager člen Komisie [1] Ú. v. ES L 302, 31.12.1972, s. 28. [2] Ú. v. ES L 59, 5.3.1983, s. 34. --------------------------------------------------
Úradný vestník L 121 , 07/05/1983 S. 0031 - 0031

Fínske špeciálne vydanie: Kapitola 3 Zväzok 16 S. 0098

Španielske špeciálne vydanie: Kapitola 03 Zväzok 27 S. 0182

Švédske špeciálne vydanie: Kapitola 3 Zväzok 16 S. 0098

Portugalské špeciálne vydanie Kapitola 03 Zväzok 27 S. 0182



Rozhodnutie Komisie z 22. apríla 1983 o kontrole uplatňovania vnútroštátnych plánov na eradikáciu klasického moru ošípaných (83/222/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 80/1095/EHS o podmienkach vytvorených na odstránenie výskytu klasického moru ošípaných na území spoločenstva a na udržanie tohto stavu [1], a najmä na jej článok 5, so zreteľom na rozhodnutie Rady 80/1096/EHS z 11. novembra 1980, ktorým sa zavádzajú finančné opatrenia spoločenstva na eradikáciu klasického moru ošípaných [2], a najmä na článok 5 ods. 4, keďže s cieľom najmä zlepšiť zdravotný stav poľnohospodárskych zvierat v spoločenstve a uľahčiť obchod, Rada smernicou 80/1095/EHS a rozhodnutím 80/1096/EHS zaviedla spoločné opatrenie na eradikáciu klasického moru ošípaných; keďže článok 5 smernice 80/1095/EHS stanovuje pravidelné kontroly na mieste na overenie uplatňovania vnútroštátnych eradikačných plánov podľa veterinárneho hľadiska; keďže s cieľom realizovania týchto ustanovení by sa mal stanoviť postup na uskutočnenie týchto kontrol; keďže Stály veterinárny výbor by mal byť informovaný o výsledkoch kontrol na mieste; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Kontroly na mieste na overenie uplatňovania vnútroštátnych plánov na eradikáciu klasického moru ošípaných podľa veterinárneho hľadiska sa uskutočnia v každom príslušnom členskom štáte po prvýkrát pred 1. júlom 1983, a potom každoročne počas obdobia spoločného opatrenia. Článok 2 1. V každom prípade Komisia určí špecialistov zodpovedných za vykonanie kontrol na mieste uvedených v článku 1. 2. Členský štát sa informuje 30 dní pred vykonaním kontroly na mieste, aby tak zabezpečil nevyhnutnú pomoc stanovenú v článku 5 smernice 80/1095/EHS a článku 5 ods. 4 rozhodnutia 80/1096/EHS. 3. Pri uskutočňovaní kontrol na mieste určení špecialisti navštívia hlavné a miestne úrady zodpovedné za realizáciu eradikačných plánov. Ak je to potrebné, na ich vlastnú žiadosť, môžu taktiež navštíviť každé stádo, bitúnok, jatky, laboratóriá alebo iné príslušné miesta a priestory. Článok 3 Správy po ukončení kontrol na mieste uvedené v článku 1 sa oznámia Stálemu veterinárnemu výboru. Článok 4 Toto rozhodnutie je adresované členským štátom. V Bruseli 22. apríla 1983 Za Komisiu Poul Dalsager člen Komisie [1] Ú. v. ES L 325, 1.12.1980, s. 1. [2] Ú. v. ES L 325, 1.12.1980, s. 5. --------------------------------------------------
Úradný vestník L 371 , 31/12/1983 S. 0039 - 0040

Fínske špeciálne vydanie: Kapitola 4 Zväzok 1 S. 0124

Španielske špeciálne vydanie: Kapitola 04 Zväzok 2 S. 0258

Švédske špeciálne vydanie: Kapitola 4 Zväzok 1 S. 0124

Portugalské špeciálne vydanie Kapitola 04 Zväzok 2 S. 0258



Rozhodnutie Rady z 20. decembra 1983 o rozdelení možností pre lov haringa v Severnom mori po 1. januári 1984 (83/653/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 170/83 z 25. januára 1983, ktorým sa ustanovuje systém spoločenstva pre zachovanie a riadenie zdrojov rybolovu [1], a najmä na jeho články 4 ods. 1 a 11, so zreteľom na návrh Komisie, keďže doplnenie násady haringa v Severnom mori umožňuje znovu začať s lovom tohto druhu; keďže, aby rybári loviaci haringov, mohli organizovať svoj rybolov na stabilnom základe, je potrebné prijať pravidlá pre rozdelenie tejto násady podľa jej vývoja; ROZHODLA TAKTO: Článok 1 Možnosti lovu haringa v Severnom mori sa rozdelia v súlade s tabuľkou, priloženou k tomuto rozhodnutiu. Článok 2 Toto rozhodnutie je adresované členským štátom. V Bruseli 20. decembra 1983 za Radu predseda N. Akritidis [1] Ú. v. ES L 24, 27.1.1983, s. 1. -------------------------------------------------- PRÍLOHA | D | F | NL | B | UK | DK | Pre podiel spoločenstva 155000 ton | 13,3 | 13,8 | 27,6 | 7100 ton | 24,15 | 21,15 | Pre podiel spoločenstva 251000 ton | 15,0 | 12,0 | 27,0 | 6000 ton + 1 % | 23,0 | 22,0 | Rozdelenie množstiev nad 251000 ton | 17,5 | 8,5 | 20,5 | 1,0 | 17,5 | 35,0 | Pre podiel spoločenstva od 155000 do 251000 ton bude rozdelenie vykonané v súlade s bodmi v príslušných lineárnych grafoch. --------------------------------------------------
Úradný vestník L 332 , 28/11/1983 S. 0037 - 0037

Fínske špeciálne vydanie: Kapitola 7 Zväzok 3 S. 0102

Španielske špeciálne vydanie: Kapitola 07 Zväzok 3 S. 0178

Švédske špeciálne vydanie: Kapitola 7 Zväzok 3 S. 0102

Portugalské špeciálne vydanie Kapitola 07 Zväzok 3 S. 0178



Rozhodnutie Rady z 26. októbra 1983 týkajúce sa protiopatrení v oblasti medzinárodného obchodného loďstva (83/573/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 84 ods. 2, keďže z výsledkov námorného informačného systému vytvoreného na základe ustanovení rozhodnutí 78/774/EHS [1], 79/4/EHS [2], 80/1181/EHS [3], 81/189/EHS [4] a 82/870/EHS [5], ako aj na základe skúseností niektorých členských štátov vyplýva, že by bolo potrebné stanoviť príslušný postup spoločenstva týkajúci sa protiopatrení v oblasti medzinárodného obchodného loďstva vo vzťahu k tretím krajinám, ktorý majú prijať príslušné členské štáty, PRIJALA TOTO ROZHODNUTIE, Článok 1 Členský štát, ktorý prijal alebo má v úmysle prijať protiopatrenia v oblasti medzinárodného obchodného loďstva vo vzťahu k tretím krajinám, sa poradí s ostatnými členskými štátmi a s Komisiou v súlade s konzultačným postupom stanoveným na základe rozhodnutia 77/587/EHS [6]. Článok 2 1. Členské štáty sa usilujú v rámci porád uvedených v článku 1 dohodnúť sa na všetkých možných protiopatreniach, ktoré majú prijať. 2. Rada môže, konajúc jednomyseľne, rozhodnúť o spoločnom uplatňovaní príslušných protiopatrení členskými štátmi, ktoré sú súčasťou ich vnútroštátneho právneho poriadku. Článok 3 V prípade účasti na poradách uvedených v článku 1 by mali členské štáty, ak je to vhodné, špecifikovať čo najpodrobnejšie nasledujúce: a) vývoj, ktorý viedol k prijatiu protiopatrení; b) oblasť loďstva, pre ktorú majú protiopatrenia platiť; c) povaha postihnutých lodných služieb (napríklad pravidelná lodná doprava); d) povaha protiopatrení, ktoré sa prijali alebo sa majú prijať; e) doba trvania protiopatrení; f) proporcionalita medzi protiopatrením a utrpenou škodou. Článok 4 Členským štátom sa ponecháva možnosť jednostranne uplatňovať vnútroštátne protiopatrenia. Článok 5 Toto rozhodnutie je adresované členským štátom. V Luxemburgu 26. októbra 1983 Za Radu predseda G. Moraitis [1] Ú. v. ES L 258, 21.9.1978, s. 35. [2] Ú. v. ES L 5, 9.1.1979, s. 31. [3] Ú. v. ES L 350, 23.12.1980, s. 44. [4] Ú. v. ES L 88, 2.4.1981, s. 32. [5] Ú. v. ES L 368, 28.12.1982, s. 42. [6] Ú. v. ES L 239, 17.9.1977, s. 23. --------------------------------------------------
Úradný vestník L 188 , 16/07/1984 S. 0007 - 0016

Fínske špeciálne vydanie: Kapitola 15 Zväzok 4 S. 0189

Španielske špeciálne vydanie: Kapitola 15 Zväzok 4 S. 0034

Švédske špeciálne vydanie: Kapitola 15 Zväzok 4 S. 0189

Portugalské špeciálne vydanie Kapitola 15 Zväzok 4 S. 0034



Rozhodnutie Rady z 28. júna 1984 týkajúce sa uzatvorenia Dohody o spolupráci pri vysporiadavaní sa so znečisťovaním Severného mora ropou a inými škodlivými látkami (84/358/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Zhromaždenia [2], keďže prvé dva akčné programy ochrany životného prostredia Európskych spoločenstiev [3] zdôrazňujú dôležitosť vysporiadavania sa so znečisťovaním morí pre spoločenstvo vo všeobecnosti a ustanovujú, okrem iného, opatrenia spoločenstva na vysporiadavanie sa so znečisťovaním, ktoré spôsobuje lodná preprava a doprava; keďže stanovujú, že úloha ochrany morskej vody predstavuje záležitosť vysokej priority s cieľom udržiavať životne dôležitú ekologickú rovnováhu; keďže tretí akčný program ochrany životného prostredia spoločenstva [4], ktorého všeobecné smernice schválila 7. februára 1983 Rada Európskych spoločenstiev a zástupcovia vlád členských štátov, ktorí sa zišli v rámci zasadnutia Rady, uznáva najmä potrebu lepšej politiky koordinácie environmentálnych problémov Severného mora; keďže Rada svojím rozhodnutím z 19. mája 1981 splnomocnila Komisiu na rokovanie o pristúpení Európskeho hospodárskeho spoločenstva k Dohode z 9. júna 1969 o spolupráci pri vysporiadavaní sa so znečisťovaním Severného mora ropou;, Keďže na základe rozhodnutia rady z 9. septembra 1983 bola 13. septembra 1983 podpísaná Dohoda o spolupráci pri vysporiadavaní sa so znečisťovaním Severného mora ropou a inými škodlivými látkami; keďže je potrebné, aby spoločenstvo túto dohodu schválilo, aby sa mohlo zúčastňovať na výmene informácií a spoločnom výskume a tak dosiahnuť vyššie uvedené ciele spolu s členskými štátmi a bez toho, aby bola dotknutá úloha, ktorú členské štáty zohrávajú doteraz v rámci dohody z 9. júna 1969; keďže týmto nie sú dotknuté právne akty spoločenstva v budúcnosti; keďže dohoda z 13. septembra 1983 ustanovuje výmenu informácií, spoločný výskum a spoluprácu na mori, čo svojou podstatou nepredstavuje spoločné pravidlá, ktoré by mohli byť ovplyvňované dohodami, ktoré by členské štáty mohli chcieť uzatvoriť v tejto oblasti, ROZHODLA TAKTO: Článok 1 Týmto sa v mene Európskeho hospodárskeho spoločenstva schvaľuje Dohoda o spolupráci pri vysporiadavaní sa so znečisťovaním Severného mora ropou a inými škodlivými látkami. Znenie dohody je pripojené k tomuto rozhodnutiu. Článok 2 Predseda Rady uloží listinu spôsobom ustanoveným v článku 18 tejto dohody. V Luxemburgu 14. októbra 2002 Za Radu predseda H. Bouchardeau [1] Ú. v. ES C 40, 15.2.1984, s. 5. [2] Ú. v. ES C 127, 14.5.1984, s. 120. [3] Ú. v. ES C 112, 20.12.1973, s. 1 a Ú. v. ES C 139, 13.6.1977, s. 1. [4] Ú. v. ES C 46, 17.2.1983, s. 1. --------------------------------------------------
Úradný vestník L 154 , 09/06/1984 S. 0036 - 0036

Španielske špeciálne vydanie: Kapitola 03 Zväzok 31 S. 0020

Portugalské špeciálne vydanie Kapitola 03 Zväzok 31 S. 0020



Rozhodnutie Rady z 8. mája 1984 vzťahujúce sa na bod 2 dohôd o dobrovoľnom obmedzení baranieho, jahňacieho a kozieho mäsa medzi Európskym hospodárskym spoločenstvom a Rakúskom, Bulharskom, Československom, Maďarskom, Islandom, Poľskom, Uruguajom a Juhosláviou (84/309/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na odporúčanie Komisie, keďže podľa dohôd o dobrovoľnom obmedzení baranieho, jahňacieho a kozieho mäsa alebo živých oviec a kôz uzavretých Európskym hospodárskym spoločenstvom sa príslušné nečlenské krajiny, vo forme výmenných listov, zaviazali obmedziť množstvo exportu na niektoré trhy spoločenstva, ktoré sa považujú za citlivé oblasti; keďže však tieto záväzky uplynú 31. marca 1984; keďže sa okolnosti, ktoré definovali príslušné oblasti ako citlivé, nezmenili; keďže by sa mali preto prijať opatrenia na predĺženie dojednaní, ktoré sa týkajú obmedzení exportu do týchto oblastí; keďže Komisia s týmto cieľom viedla rokovania s Rakúskom, Bulharskom, Československom, Maďarskom, Islandom, Poľskom, Uruguajom a Juhosláviou; keďže tieto rokovania viedli k parafovaniu dohody s každou z týchto krajín, ROZHODLA TAKTO: Článok 1 1. Výmenné listy, ktoré sa týkajú bodu 2 dohôd o dobrovoľnom obmedzení obchodu s baraním, jahňacím a kozím mäsom, sa týmto v mene Európskeho hospodárskeho spoločenstva schvaľujú s týmito krajinami: - Rakúskom, - Bulharskom, - Československom, - Maďarskom, - Islandom, - Poľskom, - Uruguajom, - Juhosláviou. 2. Znenie výmenných listov je pripojené k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie výmenných listov uvedených v článku 1 tak, aby zaväzovali spoločenstvo. V Bruseli 8. mája 1984 Za Radu predseda M. Rocard --------------------------------------------------